als_Latn dik_Latn sag_Latn
Nëna e tij, Mukades Erebara është një nga ikonat e Teatrit të Operës dhe Baletit. Sot ai nuk është me nxënës, por profesor edhe pse është në mësim të vazhdueshëm. Ka një shkollë baleti në Itali ku i gjithë stafi pedagogjik mban mbiemrin Shaqiri. Këto ditë ashtu si një vit më parë Iliri është në krye të Jurisë në spektaklit "Dancing With the Stars". Në këtë intervistë ai na rrëfen për këtë eksperiencë televizive me Vipat shqiptar. Na tregon për veten dhe jetën e tij, martesën me aktoren italiane si dhe Ilirin baba...
Më parë ju keni qenë vetë i gjykuar nga një juri, ndërsa tani jeni ju ai që gjykoni të tjerët. Është më komode të gjykosh, apo të të gjykojnë?
Pa diskutim e para... Të jesh i gjykuar ka rëndësinë dhe kënaqësinë e vet.
Si është sistemi i drejtësisë në spektakle të tilla, ka korrupsion?
Nuk njoh spektakle të tjera ose reality në Shqipëri. Di të them vetëm që produksioni me të cilin punoj dhe prodhon "Dancing With The Stars" është shumë me serioz sesa disa produksione në Itali e gjetkë. Nuk kam patur rast të konstatoj korrupsion o të tjera.
A është e mundur që një person që nuk ka patur kontakte me baletin, në një moshë madhore të bëhet balerin?
Mund të krijoj diçka ose të kërcej për kënaqësi personale. Por për mendimin tim nuk mund të ushtroj kurrë si profesion baletin dhe të bëj karrierë me të. Pastaj varet dhe se në çfarë zhanri baleti ushtrohet. Çudira mund të ndodhin gjithmonë!
Cilat janë angazhime tuaja në Itali?
Disa recitale personale me kompaninë time "TENDANCE", gala baleti, workshop në gjithë Italinë, i ftuar në disa konkurse baleti si jurist, etj. Ky është kalendari i verës... në Janar do jem koreografi i muzikalit të parë në Itali në 3 D.
Dimë edhe që keni një shkollë kërcimi, si po ju ecën ajo?
Shkolla e baletit "ETOILE D'ILIR" në Rome ka 6 vjet që e kam hapur dhe është me të vërtetë një strukturë e rëndësishme për baletin. Aty vijnë e ushtrohen shumë të rinj në të gjitha stilet e baletit. Ka shumë mësues të kualifikuar që japin mësim duke filluar nga nena ime që drejton gjithë sektorin e baletit klasik, vëllai im Olti për baletin modern, etj. Ka më se 200 nxënës të nacionaliteteve të ndryshme. Pa diskutim dhe shqiptarë të cilët janë në pol position!
Po të kthehemi vite, pas, ju keni kërcyer në "12 valëzime pa një të shtunë" si i kujtoni ato vite?
Me shumë nostalgji e emocion. Vite sakrificash dhe ëndrrash, shumë prej te cilave për fat të mirë i kam realizuar më së miri.
Ndërsa tani pas 20 vjetësh, ju jeni pjesë e një spektakli që është sërish nën regjine e Vera Grabockës, çfarë të lidh më këtë grua?
Me Grabockën na lidh respekti reciprok, simpatia për njeri-tjetrin , precizoni në punë e spektakël.
Kalojmë të gruaja juaj e vërtetë, si shkon martesa e një shqiptari me një italiane?
Shumë mirë dhe me Emily që është fruti i kësaj martese s'ka si të jetë ndryshe .
Ka qenë e vështirë për ju apo për atë ti përshtateni njëri tjetrin?
Absolutisht jo. Emanuela është një femër e përsosur në çdo pikëpamje.
Ju keni dy profesione që janë gjithmonë në kontakte me njerëzit, ti balerin, ajo aktore. Jeni xheloz për njeri tjetrin?
Aq sa duhet!
Cila është skena e xhelozisë që ju ka bërë ndonjëherë bashkëshortja juaj?
Vështrim zhbirues, ndoshta dhe një ulërimë në shtëpi.
Po ju asaj?
Skam patur rast.
Çfarë ha një balerin si ju, cila është receta e tij?
Nuk recetë gjithmonë nena ime më thoshte ha shume e kërce akoma më shumë. Jam i të njëjtit mendim.
Keni menduar ndonjëherë të ktheheni përfundimisht në Shqipëri, pse?
Nuk besoj të kthehem përfundimisht në Shqipëri. Jeta ime artistike e private është në Itali. Sigurisht që do vij shpesh në Tiranë e Shqipëri ku më lidhin shumë kujtime e punë. Po mendoj të realizoj një projekt gjigant baleti në Tiranë. Shumë shpejt do të dini më shumë...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn